यूपी के 10 जिलों में रात 8 बजे से सुबह 7 बजे तक रहेगा कोरोना कर्फ्यू, सीएम योगी ने दिए ये दिशा-निर्देश
लखनऊ, प्रयागराज, वाराणसी, कानपुर नगर, गौतमबुद्ध नगर, गाजियाबाद, मेरठ, गोरखपुर सहित 2000 से अधिक एक्टिव केस वाले सभी 10 जनपदों में अब रात 9 बजे की जगह रात 08 बजे से सुबह 07 बजे तक कोरोना कर्फ्यू प्रभावी किया जाएगा।
लखनऊ: प्रदेश की राजधानी लखनऊ, प्रयागराज, वाराणसी, कानपुर नगर, गौतमबुद्ध नगर, गाजियाबाद, मेरठ, गोरखपुर सहित 2000 से अधिक एक्टिव केस वाले सभी 10 जनपदों में अब रात 9 बजे की जगह रात 08 बजे से सुबह 07 बजे तक कोरोना कर्फ्यू प्रभावी किया जाएगा।  कोरोना पर प्रभावी नियंत्रण के लिए गठित टीम-11 की वीडियो कॉन्फ्रेंसिंग के माध्यम से हुी मीटिंग में मुख्यमंत्री योगी आदित्यनाथ ने यह आदेश जारी किया। मुख्यमंत्री ने कहा कि इस आदेश को तत्काल प्रभाव से लागू करें। लोगों को मास्क और सैनिटाइजेशन के महत्व को समझाएं। आवश्यकतानुसार प्रवर्तन की कार्रवाई भी की जाए। इसके अलावा सरकार ने फैसला लिया है कि यूपी बोर्ड के इम्तिहानहाईस्कूल और इंटर के इम्तिहान 20 मई तक टाल दिए गए हैं और यूपी की यूनिवर्सिटीज या डिग्री कॉलेज में 15 मई तक कोई इम्तिहान नहीं होंगेकोविड नियंत्रण के लिए सीएम योगी के दिशा-निर्देश